ISIGIDIMI SAMAXOSA, OCTOBER 1, 1877

7

omnye umntu okwantsundu ufumene iminyaka emi- bini.— *U-Adonis* no *April* abantsundu bebebene kwi- sigwebo esibonisa ukuba ezinye Imantyi zase Free State zifumane zenze mhla ziti zigweba umntu ontsundu. Kubonakele ukuba igusha ka Mr. Bisset Reed yeza kungena kumhlambi wenkosi ka Adonis no April. Ite inkosi yabo mabayikete bayi gxote. Benjenjalo okwenene wasuka u-Mr Reed wabamangalela yaza Imantyi yati mabakatswe imivumbo 25 emnye. Abagwebi bobabini bavumelana ukuba esosigwebo asilunganga, ngoko mabangabetwa. U-Mr Justice Buchanan ubonise ukuba umteto ufanele ukupata ngokulinganayo wenze ngokufanayo kumntu wonke, kungakangelwa ebaleni.

EZAWAPESHEYA KOLWANDLE.

Izibalo E-Chili—Ngexesha lokuya kuka Dr. David Trumbull no Rev. N. P. Gillert e-Chili kwa- kungavunyelwa ukuba incwadi yezibalo itengwe ngabantu base Chili. Abapreste behlelo lama Roma babengazivumeli ezinye iramente ukuba zihambise. Ngokuke akuse njalo. Umfo otile wakona washicilela incwadi ka Lavalaye ebonisa ukuba ziyahluma izizwe ezilandela Ibaibile zingabambeleli kwimfundiso zeremente yase Roma. Wenza imizamo lomfo ukuba incwadi ye Zibalo ifundwe nase zikolweni.— *The Advance.*

U-Madame Patti enye yemvumikazi zapesheya kolwandle ufumana £200 ngokuhlwa kukunye ate waya kuvuma ngako. Omnye umfo uti uya kumrolela £300 ngemini avumayo ukuya kuvuma kuye.

Abanye bayazi ukuba kuko amazwe anentaba eziti maxa wambi zikupe into eninzi yomlilo kunyikime nomhlaba. Icuador ilizwe elise South America linetaba ezinjalo. Eyona iyi ntloko kuzo yile bati yi Cotopaxi. Indaba ezivela kona ziti ngomhla 25 ka June imane ukupokoza umtutu lontaba kwaza ngowa 26 yakupa amalahle amaninzi atsha- balalise izinto ezikufupi nayo. Kutiwa lontaba se- kukafuti iti kwakupela iminyaka ekumashumi ma- bini ipokoze lomlilo.

Ukuqekeka Komkombe.—Indaba ezivela e-Panama ziti kwi Pacific ngomhla 15 ka July kuqekeke umkombe abati yi “Eton.” Ubunabantu aba 180. Kwelonani ekuqondakalayo ukuba lisindile bangamashumi amane anesitatu. Abalishumi elinesibozo bebeye kukwela elityeni elide ebelise Iwandlwe balinda ukuza kuncedwa. Umkombe oye kubanceda unqatyelwe kukusondela kwelo litye kuba belusilwa ulwandle. Bade abobantu baziposa emanzini kanti kuya kusinda batatu kube kupela. Abatshabalele nalomkombe kutiwa bangapezu kwekulu.—*Empire.*

Icuba.—Intlanganiso yabafundisi base Wesile ebi- seBristol ngomhla 10 ka August ivumelene ngokuba ume umteto owalela abafundisi nabashumayeli belo hlelo ukuba icuba bangalitshayi, bangalifukuti bangaligwadi, Bonke abafun’ ubufundisi. Baya kutobela lomteto.—*Empire.*

Abantu base United States basand’ ukulwa nama India. Abantu ababuleweyo babe kumashumi asibozo. Kwelama United States kubulewe nenkosana zamasoldati ezimbini.—*Empire.*

Inkosi Yase Denmark engu somfazi wonyana we Nkosazana isahambele e-England kwintombi yayo.

IMFAZWE YASE EUROPE.

Kule nyanga ipelileyo imfazwe yase Europe ike yanamadabi amakulu. Indaba ezafika ekuqaleni kwe nyanga zabika ukuba ama Russia aya kauleza ukusinga e-Constantinople, ikomkulu lama Turk. Ati akuyi wela i-Danube asele singa kwintaba ze Balkan. Umkosi ka Gourko wafunzela kwingxi- ngwa abati yi Shipka. Wafika kona wamangaliswa kukufumana abantu abebevale longxingwa bebaleki- le, besiti nabake bange bayema badubule izitongana ezingeyiyo nto babuye babaleke. Yabanye kwaku- pela indawo eyake yanga iyema bafa kakulu kuyo abantu. Nokoke wada weza kupumela kwicala elingase zantsi, waza akuba kona wazamela ukuvula nezinye ingxingwa angapumela ngazo amakowabo. Wati esenza oko waba omnye umkosi wakowabo ufunzele kumzi obunenqaba ezinkulu oyi Nichopolis. Bati noko kulondawo bafayo kakulu kumacala ama-

bini oyisa ama Russia. Bade abantu bacingela ukuba iza koyiswa i-Turkey, nabantu base Constanti­nople kwavakala ukuba bayoyika kunene. Inkosi yase Yeputa yatumela imikosi yokuya ku ncedisa.

Kusenjalo kufike amadoda amabini kwi cala lama Turk ati ngokukalipa nokuqabuka kwawo abeta ngexeshana elifutshane kwalolunye uhlobo. Enye abati ngu Suliman ifunze kumkosi ka Gourko, yawoyisa yaubulala kwakubi, kwada kwabonakala ukuba maukauleze ubuye ngomva. Zite indawo ezininzi obuseluzitabatile wabuya waziyeka. Ezokugqibela inda­ba zawo ziti ubuselusengxingweni, usazamela ukumisa kona.

Enye indoda ifunze kulamkosi wama Russia obucite i-Nichopolis. Kuqubisene kumzi abati yi Pleona. Umfo obekona ebonela uti abona babefunza aye ngama Russia epetwe zinkosana ezimbini. Inani lama soldati azo lali 32,000. Ama Turk aye kwi 50,000. Kwaqala ngexa le brakfesi kwada kwase mva kwedinara, kuhlokoma inkanunu yodwa kusifa umntu. Abapati bama Russia bati endaweniyokuma- ndawonye bahlukana omnye wangelinye icala. Eute emva kwedinara, omnye wabo cndaweni yokudubula ngenkanunu wafunzela pakati. Aye amadoda ake evuya engati akasingi kona ekufeni. Ate ukuwa kwawo endleleni kwanga kusikwa inqolowa noko afunzela kona. Aye kufika selelicuntswana ake eku­qaleni awatabata ama Turk awasusa kwindonga zokuqala abesitele kuzo. Kute kupakati apelelwa, aba engaseko nangamahdla. Kube kaloku kukona avukayo ama Turk abuya awakupa ama Russia nakweziya ndonga ebeselezitabatile awabulala usizi. Iqela elibuyileyo kulawo ebefunzile libe licuntswana laba lishiya ngase mva amawaka asibozo ngapandle kwabenziwe ababanjwa, ekutiwa bakumawaka alishumi.

Ukususela kulo mini kubonakala ukuba asekuxa- kekeni okukulu ama Russia. Imikosi yawo mincina- ne kangangokuba ingabi nakwenza nto kude kufike amanye amasoldati aze kutelela.

INDABA ZOKUGQIBELA.

PESHEYA KWENCIBA.

Emva kokuba sesiwabalile amazwi akwipepa lokuqala lesi *Sigidimi* kufike indaba ngocingo eziti i-Ruluneli u-Sir Bartie Frere uya kufika pesheya kwe Nciba ngolwe sihlanu ngomhla 14 ka September. Ngemini elandelayo iye e-Toleni yaza yakulala e- Gcuwa. Ukuva kungena kona ibe selipelekwa yinto eninzi yama Mfengu abeze kuyihlangabeza.

Ngolwe Sibini kuvakele ngocingo ukuba u-Nga- ngelizwe ebeze kuhlangana ne Ruluneli, eze kuzihla- ngula kububi asoloko etyolwa ngabo efuna ukuba kushenxiswe u-Menziwa nokuba avunyelwe aye e-Kapa. Ivunyiwe londawo yokuya e-Kapa, yaliwa eka Menziwa. Knvakele kanjalo ukuba e-Dutywa ama Gcaleka ayakataza kwenve indawo abone Umfengu ikwele ehasheni ayi dubula esifubeni ayi hlaba nangomkonto. Kwenve aye kuba inkomo avala ezindlwini, yati xa iza kupuma yeva sekumi umkonto enye ate ilanda umkondo ablaba umkosi ati nalo isela ayibeta kunene ayi faka intambo ayisa ku Sarili. Ite yakufika kuye wanika umteto wokuba ikululwe kwa oko. Kubonakele ukuba abase Dutywa bapitizela ngangokuba kumiselwe u-Mr Chalmers ukuze abo- hlwaye abenzi bezipitipiti, ahlale neqela lamapolisa apo akoyo.

Kwangalo mini i-Ruluneli iye kubona u-Col. Eustace yacela u-Sarili ukuba aze kuyibona. Akavumanga ukuva. Kude kwangolwe Sine engavumi, yaza ngolo suku i-Ruluneli yanduluka e-Gcuwa yaya e-Luxwesweni e-Ngqamakwe. Ite induluka kwakuhlatywa umkosi kwa Sarili, kwahlanganisana amadoda akumawaka asibozo.

Ngolwe Sihlanu i-Governor ihlangene nama Mfe- ngu. Ibabulele kakulu abaubambileyo umteto, yati maze kungabiko mntu ufunzayo enganikwanga mteto. Itumele ilizwi ku Sarili lokuba akayiyo nkosi ezipeteyo, ukuba ufun’ukuvukela inkosi zake (Abe- lungu) uya kutunyelwa esiqitini. Ite ukuba kuko Umgcaleka owela umda ngobutshaba maze adutyulwe ngama Mfengu, ukuba akamdubuli i-Governor iya kuzidubulela ngokwayo.

Kwangalo mini yolwe Sihlanu ahlangene ama Mfengu nama Gcaleka kwafa abantu abasixenxe. Ucingo olufike namhla (ngo Mvulo umhla 24 ka September) alwahluli ukuba eso sixenxe sife kulipina

icala. Luti kanjalo kubuye kwaliwa izolo nge Sabata. I-Governor no Mr. Brownlee no Mr. Merriman base Qonce, baguquke ngomhla 22.

Bonke abatandi bohlanga oluntsundu baya kuba lusizi ukubona lubulalana lodwa ngolu hlobo. Asikeva ukuba abebepengulula isiqalo sale ndaba bate ngubanina osetyaleni.

OBUBILEYO.

Egqaqala e-Gat Berg ngomhla 19 July 1877 u- Litsho Tsengiwe intombi ka Ntenetyana Tsengiwe ngengozi yomhla 17 July 1877, wazivela intlungu kubo ubukristu ekangele kuye u-Yesu.

IMALI EYAMKELWEYO IBATALELA  
*ISIGIDIMI* NGO SEPTEMBER.

Mr. David Mbikili, St. Mark’s . . . .  
Mrs. Soga, Scotland

Mr. J. Mtloko, Dohne

„ Gama Kakaza

„ J. Mathoba, Kamaston

Rev. O. Krause, King Williamstown . .

„ C. Nauhaus

„ J. Gqodi

0 10 0  
0 9 0  
0 6 0

0 5 0  
0 4 0  
0 4 0

0 4 0  
0 4 0

ISAZISO.

KUYAZISWA. ukuba u-Rulumente umise u-James Mavuso ukuba abe Sibonda se Lali zama Mfengu akwa Mavuso kwa Gaga esikundleni sika Skepe Mavuso obub’ileyo . ukususela kumhla wo 1 kule nyanga imiyo, PERCY NIGHTINGALE,

Imantyi.

Kwi Office ye Mantyi,

Alice, 1G July 1877.

KANGELANI APA.

U-McGREGOR uyababulisa abahlobo bake aba-  
ntsundu abakwindawo nge ndawo, kwimilambo

ngemilambo, kwa Ngqika, nakuma Mfengu apesheya  
kwe Nciba nanganeno, nakuba Tembu. Ufuna uku-  
bulela kubo bonke abebesiza evenkileni yake kule  
minyaka mibini ase Qonce. Uti kubo mabangadinwa  
U-McGregor ufuna ukuzixelela izihlobo zake  
ukuba ngalo nyaka uzimisel’ ukutenga *uboya begu-  
sha, Nezikumba, Nokutya.* Kwizihlobo zake uti  
yizani esitoreni sake noyifumana yonke impahla  
elungele bonke abantu, ngamanani alungileyo. Funa  
isitore sika McGregor ngase markeni E-Qonce.

ISAZISO KUBABALI BENCWADI.

ABANTU abafun’ukuba batunyelwe amapepa  
*Esigidimi,* mhlaumbi aguqulwe bakufudu-

ka asiwe apo bashenxele kona, nokuba bafun’  
ukubika ngepepa elingafikanga kubo bebelili-  
ndele, mhlaumbi bafun’ukuhlaula imali ye  
*Sigidimi* yomnyaka bayacelwa ukuba mababo-  
balela u-Mr. J. W. Wilson wase Lovedale.  
Ababala incwadi zokushicilelwa ngesixosa ma-  
bazibalele Umhleli we *Sigidimi Samaxosa* e-  
Lovedale. Incwadi ezingenawo ngokuzeleyo  
amagama ababali bazo azisayi kushicilelwa.

KAUFUNDE APA.

Maxosa, Mamfengu, Malau, Besutu, isihlobo  
senu esidala sase Cradock siyanazisa ukuba

*sinamahashe, nemazi zamahashe, nenkomo, ne  
nkabi* zokutengiswa nokwanana. Koze nemali  
utengisa ngokusisulu.

U-J. Woodland uya kuvuya ukwamkela no-  
kuba lulupina ublobo Iwemiti eze kuhlaula  
amatyala nokuba umntu uzise umgubo, amazi-  
mba, umbona. Uyazifuna intlobo zonke zokwe-  
nza imiti yenqwelo.

J. Woodland.

Cradock, May 29,1877.